
TENTAMEN  MEDICUM 


INAUGURALE 

DE 

APOPLEXIA  SANGUINEA. 


Paulo  Baker  Warren  Auctore. 


Ex  omnibus  morbis  quibus  corpus  humanum 
subjicitur,  nullus  est  magis  exitiosus  et  tenebris 
densioribus  obductus  quam  Apoplexia.  Hic  mor- 
bus attentionem  medicorum  bene  meretur,  quod 
nullus  exitiosiorem  terminationem  saepius  habet, 
et  signa  praecipua  ejus  rem  magni  momenti  me- 
dico et  pathologo  monstrant. 

DE  APOPLEXIA  SANGUINEA* 


DEFINITIO  MORBI. 

Hic  morbus  a Doctore  celeberrimo  Cullen, 
in  classe  Neurosium  et  ordine  Comatum  ponitur, 
et  sic  definitur  : “ Motus  involuntarii  fere  omnes 
imminuti,  cum  sopore  plus  minusvc  profundo, 
“ superstite  motu  cordis  et  arteriarum.”  Porro 
novem  ejus  species  enumeravit ; sed  tractare  eas 
separatim  tempus  non  habeo,  et  ut  species  San- 
guinea est  forma,  sub  qua  hic  morbus  saepissime 
videtur,  et  ejus  accessiones  magis  subito,  et  ter- 
minatio magis  exitialis,  de  hac  solum  loquar ; quae 
a Doctore  Cullen  sic  definitur : “ Apoplexia 
“ sanguinea — cum  signis  plethorae  universalis  et 
“ et  praecipue  capitis.” 


historia  morbi. 

Apoplexia  vulgo  adoritur  in  gestate  et  au- 
tumno, et  praecipue  senes  sed  interdum  juvenes 
adoritur.  Qui  habent  capita  magna  et  brevia 
colla,  et  plethorici,  huic  morbo  sunt  obnoxiores. 

Dum  aeger  omnibus  amicis  bene  valere  videtur, 
subito  concidit  quasi  fulmine  ictus,  et  exinde  hic 
morbus  ejus  nomen  accepit.  Aliquando  sub  tali- 
bus insidiosis  formis,  et  sanitate  adhuc  infracta, 
et  vita  florente ; homo  trepidat,  vel  solio  ejus  la- 
bitur,  et  in  terram  cadit.  Interdum  hic  morbus 
subito  advenit;  et  symptomata  sequentia  vulgo  ac- 
eessionem  ejus  antecedunt, — capitis  dolor,  vertigo, 
sensus  gravitatis  et  plenitudinis,  pulsatio  arteria- 
rum temporalium  violenta,  tinnitus  aurium,  sen- 
sus bombi  quasi  voces  hominum  uno  tempore  lo- 
quentium ; haec  symptomata  saepissime  epistaxi 
comitantur,  quo  auxilium  ex  parte  et  pro  tempore 
detur ; mente  et  loquela  indistinctis  vel  perditis 
quasi  in  ebrietate,  visus  imminutus,  aliquando 
duplex,  occaecatio  temporaria,  ab  affectione  olfac- 
tus, qui  interdum  ex  parte  et  penitus  interdum 
aboletur,  praedispositio  ad  soporem  et  lethargiam, 
linguae  musculi  afficiuntur  et  vires  pharyngis  ita 
imminutae  sunt,  ut  aeger  deglutire  non  possit ; af- 
fectionibus paralyticis  interdum  uno  membro  aut 
membri  parti,  et  saepissime  musculis  faciei  affixis 
ubi  con torsionem  oris  faciunt ; vomitus  accidit ; 
vires  animi  demissae ' sunt,  et  aeger  ad  unam  rem 
pro  longo  tempore  non  attendere  posset,  noctes 

vulgo  sine  somno  teruntur,  anxietas  et  palpitatio 
cum  impetibus  frequentissimis  incubus,  aegrotum 
multum  torquent,  et  postea  hae  sensationes  fiunt 
molestiores,  et  morbus  adoritur.  Sed  invenire 
symptomata  varia  quod  ad  numerum  et  gradum 
et  originem  expectimus,  nam  interdum  paucis 
diebus  solum  apparent,  et  alio,  mensibus  vel  an- 
nis, antequam  aeger  apoplexiae  paroxysmo  affici 
dici  potest. 

' Quando  morbus  sine  signis  antecedentibus  ado- 
ritur, aeger  corruit  absque  sensu  vel  motu ; ejus 
facies  rubra  et  tumida  apparet,  capitis  vasa,  prae- 
cipue oculorum  et  sincipitis,  augentur,  oculi 
fiunt  opaci,  et  pupilli  dilatantur,  palpebrae  sunt 
apertae  et  rigidae,  et  vires  animi  penitus  abolen- 
tur ; pulsus  in  principio  est  celer,  morbo  progre- 
diente  fit  tardus  et  inordinatus  : hoc  stadio  perac- 
to aeger  vires  musculorum  et  sensus  gradatim  re- 
cuperat ; sed  in  multis  exemplis  hemiplegia  vel  af- 
fectus unius  lateris  manet ; mens  vulgo  afficitur, 
sensus  ac  perceptiones  sunt  minus  accuratcE,  vox 
est  indistinctus,  aeger  obliviosus  et  timidus  est,  et 
aliqui  faciei  musculi  paralysi  genera tim  afficiun- 
tur. Quando  terminatio  funesta  expectatnr,  vul- 
tus magis  magisque  rubet  et  tumet,  sanguis  ex 

ore,  naso  et  auribus  ruit,  et  copiosus  sudor  toto  ex 
corpore  erumpit.  Kespiratio  fit  difficilis  et  cou- 
vulsiva,  et  non . magis  sentitur  quam  bis  terve  in 
horae  sexagesima  parte.  Pharynx  fit  insensibilis, 
maxilla  cadit,  oculi  fiunt  magis  opaci,  convulsi- 
ones adveniunt,  paralysis  musculorum  et  praeci- 
pue sphincterum  adsunt,  ita  ut  fasces  invito  emis- 
sae sunt;  facies  fit  livida,  membra  frigescunt,  pul- 
sus fit  magis  inordinatus  et  celerior,  omnes  vires 
animi  et  corporis  recedunt ; et  postremo  mors  vi- 
tam aegroti  miseri  terminat. 


SECTIO  CADAVERIS. 

In  capitibus  eorum,  qui  hoc  morbo  moriuntur, 
multa  phaenomena  videntur.  In  calvam  dividen- 
do est  saepe  copiosus  fluxus  sanguinis  a venis  oc- 
cipitis et  frontis,  qui  praecipue  oritur  ex  quanti- 
tate hujus  fluidi  in  cordis  dextro  latere  Dura 
mater  interdum  densatur,  et  adhaesionibus  vali- 
dis cranio  adnectitur ; tunica  arachnoidea  est  in- 
terdum densa  et  opaca ; pia  mater  est  interdum 


* Vide  Cheyne  on  Apoplexy- 

valde  vascularis,  venae  sunt  sanguine  subnigro 
turgidae,  serosa  effusio  interdum  inter  tunicam 
arachnoideam  et  piam  matrem  observatur,  quae  in 
specie  variat ; sanguis  extravasus  compertur  intra 
cranium,  interdum  intra  membranas,  et  interdum 
in  substantia  cerebri ; sanguis  coagulatus  inventus 
est  in  cerebri  variis  partibus,  magnitudine  tam 
largo  quam  ovum  gallinae  *,  interdum  inventus 
est  in  theca  vertebrarum  ; ven  triculi  observantur 
extensi,  et  continentes  quantitatem  seri  vel  fluidi 
similis  infusioni  coffeae.  Commeatus  inter  ven- 
triculos visus  est  magis  patere ; jecur  inventum 
est  morbosum  in  multis  casibus.  Haec  sunt  prae- 
cipua phaenomena  quae  in  dissectione  apparent. 


DE  CAUSIS  PR^DISPONENTIBUS. 

Ex  praecipuis  horum  credo  sequentes  esse  enu- 
merandas : Senectus,  magnum  caput,  collum 
breve,  plethora  vel  sanguineum  temperamentum, 
obesitas,  diaeta  luxuriosa,  vita  sedentaria,  suppres- 
sio solitarum  evacuationum,  intemperantia  in  usu 


* Vol.  XIV.  of  the  Med.  and  Surg,  Journal. 

spirituosorum  liquorum,  vitia  cordis  et  arteriarum, 
et  omnia  quae  cursum  sanguinis  in  capite  augent. 

Quomodo  haec  agunt  in  apoplexiam  inducendo, 
paucis  verbis  explicare  conabar.  Et  primo  de  se~ 
nectute.  Vulgo  creditur  post  certam  aetatem  ut 
distensione  et  pressura  sanguinis  semper  factis, 
arteriarum  tunicae  fiant  densiores  et  distensioni 
vix  cedunt,  et  igitur  accidit  ut  vires  venarum 
vincerentur  et  ita  venae  sanguine  opprimuntur. 

Caput  magnum,  in  illis,  qui  magna  capita  ha- 
bent, major  copia  sanguinis  ad  cerebrum  mittitur, 
propter  vasorum  evolutionem. 

IBreve  collum. — Capite  posito  juxta  cor,  vis 
sanguinis  illi  est  major,  et  vasis  magis  tortuosis, 
liber  reditus  sanguinis  multum  impeditur. 

Plethora. — Haec  agit  augenda  quantitatem 
sanguinis  in  corpore,  et  ideo  inducens  plethoram 
in  capitis  venis,  propter  quantitatem  magnam  san- 
guinis ad  cerebrum  missam. 

0&^6'zto.— Adeps  partibus  inferioribus  corpo- 
ris collecta,  vasa  premit,  et  per  ea  sanguinis  libe- 
rum cursum  multum  impedit,  et  exinde  sanguis 
majore  copia  ad  cerebrum  mittitur. 

Plena  diceta  et  vita  sedentaria  agunt  indu- 
cendo habitum  plethoricum. 

HcemorrhagiiP  suppressce  eodem  modo  agunt. 
Immoderatus  ^ usus  spirituosoriim  liquorum 
etiam  sanguinis  motum  per  totum  corpus  accelerat, 
sed  effectum  peculiarem  in  capite  habere  videntur, 
ut  patet  a vultus  rubore,  et  pustulis  quse  erum- 
punt circa  ora  illorum  qui  in  usu  horum  sese  in-^ 
dulgere  solent.  * 

Vitia  cordis  arteriarumque ^ tumores  compri- 
mentes ullas  arteriarum  quae  sanguinem  ad  par- 
tes inferiores  vehunt,  sanguinis  cursum  per  illas 
multum  impediunt,  et  igitur  major  ejus  quantitas 
ad  cerebrum  mittitur ; aut  si  ullae  valvularum 
dextri  cordis  lateris  afficiantur,  sanguis  ibi  accu- 
mulatur, et  haec  accumulatio  liberum  sanguinis 
reditum  a capite  impedit. 

Tumores  etiam  crescentes  in  cerebro,  et  ossifi- 
cationes vasorum  ejus,  impedentes  sanguinis  per 
cerebrum  liberum  reditum,  ad  Apoplexiam  pras- 
disponunt. 


DE  CAUSIS  EXCITANTIBUS. 

Sequentes  enumerenter  ut  praecipuae  causse 
excitantes  Apoplexiae ; quidam  affectus  irritantes 

animi,  exercitatio  immodica,  ventriculus  ple-, 
nus,  ebrietas,  calor  externus,  tempestatis  muta- 
tiones, caput  deorsum  proclive,  aliquid  nimis 
stricte  circa  collum  ligatum,  et  quidquid  sangui- 
nis reditum  liberum  per  pulmones  impediet,  et 
exinde  in  dextro  latere  cordis  accumulatur,  et  li- 
berum reditum  a cerebro  impedit. 

Animi  affectus  excitantes. — Hi  ad  cerebrum 
sanguinis  fluxum  augent,  quod  videri  potest  in 
aliquo  valde  irato,  nam  facies  tunc  florida  ac  tu- 
mida fit,  et  omnia  signa  quae  indicant  auctam 
sanguinis  circulationem  ad  caput  adsunt. 

Vehemens  exercitatio. — Sanguis  actione  mus- 
culorum ad  dextrum  latus  cordis  adpellitur;  et 
ut  a fluendo  ad  corporis  superficiem  obsistitur,  sic 
ad  cerebrum  mittitur,  ubi  musculi  non  impediunt, 
et  distensionem  ibi  facit  in  vasis,  et  Apoplexiam 
inducit. 

Ventriculus  plenus.  ventriculi  dis- 

tensionem liber  diaphragmatis  descensus  impedi- 
tur, sanguinis  cursus  per  pulmones  imminuitur, 
et  cumulando  in  cordis  dextro  latere,  liber  re- 
ditus sanguinis  a capite  opponitur,  et  Apoplexia 
exinde  inducitur. 

B 

Calor  agit  totum  corpus  stimulando,  et  ita 
ad  caput  magnam  quantitatem  sanguinis  mit^ 
tendo.  - 

Mutationes  tempestatis.  Calida  in  aestate,  san- 
guis magis  libere  transit  in  vasis  corporis  super- 
ficiei ; si  frigus  intensum  post  multum  caloris  su- 
bito applicetur,  sanguis  ad  partes  interiores  repel- 
litur, et  congestionem  in  aliqua  parte  interna,  vel 
fortasse  praedispositione  adstante,  in  cerebro  indu- 
cere potest. 

Capite  deorsum  inclinato,  sanguinis  fluxus  in 
id,  situ  proclivi  inultum  acceleratur,  sed  sanguis 
nis  reditus  ejus  gravitate  multum  imminuitur. 

LigaturcB  circa  collum.  Hae  agunt  venas  colli 
comprimendo,  et  reditum  sanguinis  per  eas  impe- 
diendo. 

Ebrietas  agit  vasculare  systema  stimulando,  et 
in  caput  sanguinis  majorem  copiam  mittendo,  et 
congestionem  in  cerebro  producendo. 


DE  diagnosi: 

Omnibus  symptomatibus  consideratis,  Apo>- 
plexiam  ab  omnibus  aliis  morbis  facile  discernere 

^ possumus.  Discernere  eam  ab  Ebrietate  tentan- 
dum  est  nobis,  si  seger  stimulantibus  excitare  pos- 
sit, an  odorem  liquoris  ardentis  exhalat,  an  pupil- 
lae a lumine  subito  applicato  contrahunt,  nam 
omnia  haec  in  ebrietate,  et  non  in  Apoplexia  oc- 
currunt. Si  haec  non  sufficiant,  duratio  paroxys- 
mi et  exempli  historia  sunt  considerandae. 

\ Apoplexia,  convulsionum  absentia,  ab  Epilepsia 
I distingui  potest ; aut  si  ullae  convulsiones  adsint, 
i sunt  mitiores,  et  unum  latus  solum  afficitur, 

I et  aura  epileptica  vel  stertore  et  sopore  dignosci- 

I tur. 

I A Paralysi  facile  discernitur,  nam  unus  est  e^ 

I fectus  totius  corporis,  alter  solum  partem  ejus  affi- 
I cit,  et  in  paralysi  animi  vis  non  omnino  perit. 

Apoplexia  cum  Syncope  vix  confundi  potest, 
nam  in  syncope  vultus  est  pallidus,  quod  in  Apo- 
plexia raro  accidit.  In  Apoplexia  motus  cordis 
et  arteriarum  manet,  sed  in  syncope  pro  tempore 
j penitus  cessat;  in  quo  respiratio  vix  percipi  potest, 
i dum  in  Apoplexia  fortissime  et  cum  stertore  tra- 
I hitur. 

i Ab  Hysteria  discerni  potest,  nempe  globo  hy- 
I sterico  et  viribus  animi  manentibus,  et  ab  aegro 

I ..audiente  quid  ab  astantibus  dictum  est. 


( 

DE  PROGNOSI. 

Ubi  homo  hoc  morbo  semel  adortus  est,  sem- 
, per  aliae  accessioni  objicitur,  et  raro  occurrit  ut 
aeger  bonam  valetudinam  recuperet ; vulgo  hemi- 
plegia aut  aliquis  affectus  musculorum  post  ejus 
accessionem  manet;  sed  prognosin  nostram  a symp- 
tomatibus praesentibus  solum  ducere  possumus,  et 
ab  aegri  habitu  et  ejus  modo  vivendi.  Si  aeger 
de  dolore  capitis  subito  conqueratur  initio  acces- 
sionis, si  praedispositio  haereditaria  adsit,  si  pa- 
roxysmus in  longum  tempus  duret,  respiratio  dif- 
ficilis et  stertorea,  pulsus  parvus,  debilis  et  inter- 
mittens, partes  corporis  extremae  frigidae,  convul- 
siones praesentes,  profusi  viscidi  sudores  adsint,  et 
si  faeces  praeter  voluntatem  dejiciantur,  prognosis 
est  semper  infausta.  Sed  quando  praedispositio 
non  est  haereditaria,  et  symptomata  mitiora,  et  ei 
sanguis  ex  auribus  vel  alia  parte  efiluat,  et  si  re- 
media administrata  bonum  effectum  habent,  salu- 
tarem exitum  expectemus. 

DE  RATIONE  MEDENDI. 

Curatio  Apoplexise  ad  tria  capita  referri  po- 
test. Imo,  Remedia  quae  exhibentur  quando 
symptomata  apparent  quae  Apoplexiam  minitan- 
tur. ^do,  Quando  paroxysmus  adest,  quomodo 
amoveatur.  Stio,  Quando  paroxysmus  amovea- 
tur, quomodo  ejus  reditus  anteveniatur. 

Imo,  Quando  rubor  faciei,  et  tensio  dolosa 
sincipitis  et  oculorum  adsunt,  cum  vertigine,  so- 
pore, molestia,  pulsatione  arteriarum  temporalium, 
et  aliis  signis,  quae  sanguinis  abundantiam  in  ca- 
pite  indicant,  administrandum  est  nobis  bsec  re- 
media quae  utilia  sint,  imminuendo  pletboram  va- 
sorum capitis.  Inter  haec  sanguinis  detractio  lo- 
cum primum  tenet,  et  trahendum  est  secundum 
aetatem  et  aegri  temperamentum.  Si  hic  morbus 
hominem  habitus  plethorici  minitetur,  tunc  san- 
guis mittitur  ab  arteria  temporali  aut  vena  Jugu- 
lari; sed  si  aeger  sit  praeditus  constitutione  debili, 
tunc  cucurbitulae  vel  hirudines  collo  aut  tempori- 
bus applicentur.  Etiamsi  hoc  sit  auxilium  praeci- 
puum, minora  non  sunt  negligenda,  ut  cathartica, 

epispastica,  et  cetera  ; aut  si  morbus  ab  suppres- 
sione solitarum  evacuationum  acciderit,  eas  ite- 
rum inducere  decet. 

Quando  paroxysmus  adest,  quomodo  amo- 
veatur.— jEger  in  cubiculum  magnum  est  remo- 
vendus, aer  libere  admittendus;  caput  erigen- 
dum ; et  omnia  qure  liberum  reditum  sanguinis 
a capite  anteveniunt,  sunt  amovenda,  et  nullus 
in  cubiculum  admittendus  praeter  illos  qui  aegro 
auxilium  ferunt ; sanguis  statim  mittendus,  et  si 
prima  detractio  non  sufficerit,  iterum  et  iterum 
detrahendus  si  necessarium.  Si  paralysis  unius  la- 
teris adsit,  sanguis  est  mittendus  a latere  non  af- 
fecto, et  nullo  certo  regulo  dari  potest,  quanta  co- 
pia est  trahenda,  sed  melius  est  sanguinem  fluere 
permittere,  donec  pulsus  magis  naturaliter  micat, 
aut  donec  aliqua  signa  salutis  redeuntis  mon- 
strat. Cataplasfiiata  et  fomenta  ad  partes  inferiores 
applicata  interdum  sunt  perutilia.  Affusiones 
aquae  frigidae  et  applicationes  frigidae  sunt  utiles 
removendo  determinationem  sanguinis  a capite. 
Si  aeger  deglutire  possit,  cathartica  sunt  admini- 
stranda, sed  dari  cum  magna  cura  ne  vomitum 
inducant,  et  injuriam  afferant  accelerando  sangui- 
nis fluxum  ad  caput;  si  aeger  non  deglutire  possit, 

necessarium  erit  enema  exhibere  ad  alvum  ducen- 
dam. Epispastica  nuchae  aut  inter  humeros  sunt 
utilia  in  auferendo  sanguinis  a cerebro  pressuram. 

Stio,  Quando  paroxysmus  amoveatur,  quomodo 
ejus  reditus  praeveniatur.  — Necessarium  est 
quum  ^ger  recuperaverit  sanitatem,  et  causae 
praedispoiientes  adsint,  ut  omnes  hae  causae  quae 
agunt  in  mittenda  majorem  sanguinis  copiam  ad 
caput  vitentur : omnes  animi  affectus,  vita  seden- 
taria, immodica  studia  et  exercitatio  vehemens, 
et  omnia  quae  sanguinis  fluxum  ad  cerebrum  au- 
gent, sunt  evitanda  ; viscera  catharticis  laxa  sunt 
servanda  ; temperantia  in  cibo  et  potu  est  obser- 
vanda. Homo  huic  morbo  obnoxius  parca  diaeta 
uti  debet,  et  praecipue  vegetabili.  Missio  sangui- 
nis ab  aliquibus  laudatur  ; sed  esse  injuriosum  po- 
tius credo,  nam  pletboram  inducit,  et  haec  praedis- 
positionem  ad  Apoplexiam  dat.  Setacea  in  nucha 
multum  laudantur ; caput  in  lecto  erigendum,  et 
ligaturae  circa  collum  non  sunt  utendae ; subitae 
mutationes  a calore  ad  frigus  sunt  evitandae,  et 
omnia  quae  anxietatem  et  curam  inducunt. 

